เงินบาทเปิดตลาด29.92/94 บาท
ธนาคารซีไอเอ็มบีไทย รายงาน เงินบาทเปิดตลาดเช้านี้ที่ระดับ 29.92/94 ปรับตัวอ่อนค่าจากเย็นวานนี้
6 ก.ย. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้ที่ระดับ 29.92/94 ปรับตัวอ่อนค่าจากเย็นวานนี้
นักบริหารเงินธนาคาร ซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.92/94 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 29.88/91 บาท/ดอลลาร์
"(เงินบาท)ปรับตัวอ่อนค่าจากเย็นวานนี้ ต้องรอดูว่าจะผ่าน 29.90(บาท/ดอลลาร์)หรือไม่" นักบริหารเงิน กล่าว
ปัจจัยที่ตลาดจับตาดูในส่วนของต่างประเทศเป็นเรื่องวิกฤติหนี้ของยูโรโซน โดยผลการประมูลพันธบัตรของอิตาลีเมื่อวานนี้ส่งสัญญาณว่าตลาดยังไม่มั่นใจต่อภาวะเศรษฐกิจ ส่วนปัจจัยในประเทศมาจากแรงซื้อขายของผู้ส่งออกและนำเข้า
สำหรับความเคลื่อนไหวของค่าเงินสกุลหลักต่างประเทศ เงินยูโรอยู่ที่ระดับ 1.4074/4076 ดอลลาร์/ยูโร ปรับตัวอ่อนค่าจากระดับ 1.4135/4139 ดอลลาร์/ยูโร ส่วนค่าเงินเยนอยู่ที่ระดับ 76.85/89 เยน/ดอลลาร์ ทรงตัวในระดับใกล้เคียงกับเย็นวานนี้ที่ระดับ 76.80/86 เยน/ดอลลาร์
นักบริหารเงิน ประเมินกรอบการเคลื่อนไหวของเงินบาทไว้ระหว่าง 29.90-30.10 บาท/ดอลลาร์